Врз основа на член 36 став 1 точка 3 и член 64 став 1 од Статутот на Општина Центар-Скопје („Службен гласник на Општина Центар-Скопје“ бр. 1/06; 12/15; 9/19; 14/19; 1/21 и 11/21), Градоначалникот на Општина Центар-Скопје донесе

 **Р Е Ш Е Н И Е**

 **за објавување на Програмата и акциониот план на Комисијата**

 **за еднакви можностина жените и мажите за 2024 година**

Се објавува Програмата и акциониот план на Комисијата за еднакви можности на жените и мажите за 2024 година,

што Советот на Општина Центар-Скопје ја донесе на 31. седница, одржана на 28.12.2023 година.

Бр. 09-5640/51 ГРАДОНАЧАЛНИК

28.12.2023 година на Општина Центар-Скопје

С к о п ј е м-р Горан Герасимовски

Изготвил: Д. Наумоска Радончиќ

Контролирал: Г. Мицевски

Врз основа на член 22 став 1 од Законот за локалната самоуправа („Службен весник на РМ“ бр. 5/02) и член 26 од Статутот на Општина Центар-Скопје („Службен гласник на Општина Центар-Скопје“ бр. 1/06; 12/15; 9/19 и 14/19), Советот на Општина Центар-Скопје на 31. седница, одржана на 28.12.2023 година, донесе

**ПРОГРАМА**

**и акционен план на Комисијата за еднакви**

 **можности на жените и мажите за 2024 година**

Комисијата за еднакви можности на жените и мажите (во натамошниот текст КEM), функционира како постојано работно тело на Советот на Општина Центар-Скопје.

Комисијата за еднакви можности на жените и мажите е формирана (2009 година) со цел да го промовира родовиот концепт на локално ниво и да го имплементира Законот за еднакви можности на жените и мажите („Службен весник на РМ“ бр. 6/12).

**Општа цел**

KЕМ се залага за креирање на локални политики и зголемување на свеста кај граѓаните за воспоставување на родово сензитивните политики за еднакви можности на жените и мажите во политичката, економската, социјалната, образовната, здравствената и во други области од општествениот живот.

Креирање на концептот на родова интеграција при креирањето на локалните политики, подигнување на свеста на граѓаните за родово сензитивните политики преку кои се зголемува еднаквоста на жените и мажите. Создавање институционални услови за промоција и развивање на правата на жените, eднакви можности на жените и мажите во сите области на секојдневното живеење на локално ниво.

**Задачи**

Вклучување на родовите перспективи во главните текови, односно интегрирање на родовата перспектива во секоја фаза на процесот на градење, донесување, спроведување, следење и евалуација на политики, при што се има предвид промовирањето и унапредувањето на еднаквоста меѓу жените и мажите.

Инклузија на родовата перспектива во процесот на проценување на импликациите за жените и мажите во секоја планирана акција, вклучително и законската легислатива, политиките и програмите, во секоја област и на сите нивоа.

Припадниците на двата пола да станат интегрален дел од дизајнот, имплементацијата, мониторингот и евалуацијата на политиките и на програмите на сите политички, образовни, економски и социјални сфери на локално ниво.

**Форми и облици за реализација на активностите**

* Организирање работилници, трибини и обуки за определени прашања;
* Печатење на информативни флаери;
* Информирање на граѓаните.

**Области на дејствување на КЕМ во 2024 година**

* Обука за раководење и менаџирање со финансии вo Oпштинските основни училишта и Детските градинки на Општина Центар - Скопје;
* Трибина за сексално здравје (во училишта) ;
* Одржување на обуки, семинари и состаноци со членовите на Советот на Општината и со интерсекторска комисија со експерти (менторот) од UN WOMEN;
* Поддршка на згрижувачки семејства и на еднородителски семејства;
* Пристапна рампа за лица со инвалидитет (лобирање)

**I. Обука за раководење и менаџирање со финансии на** Oпштинските основни училишта и Детските градинки на Општина Центар - Скопје;

Обуките во која ќе има и работилница ќе се реализира со цел да им се помогне на директорките/раководните лица од училиштата и градинките во управувањето со човечки ресурси и менаџирање со финансии се со цел да ги развие нивните вештини за создавање на подобри услови за работа а со тоа и да се постигнат подобри резултати во работењето, и како да се дојде до финансии (самофинансирање) со користење на постоечките ресурси со кои располагаат (преку отстапување на простор или други начини за финансирање) .

Во рамки на обуката учесниците ќе имаат можност да се запознаат со искуства на другите и примери како да ја менаџираат институцијата која ја водат.

Учесниците ќе добијат сертификати од обуките.

**II. Трибини за женско здравје;**

Поради фактот што во нашата држава сеуште не е воведен предметот сексуално образование, младите не се доволно информирани. Тие рано стапуваат во интимни односи и заради неинформираноста се соочуваат со проблеми. Со трибиниве кои ќе се одржат со наставниците односно класните раководители на 8 и 9 одделение ќе им се доближи на учениците темата колку е важна превенцијата за да се задржи доброто здравје.

**III. Обуки и состаноци со членовите на Советот и со интерсекторска група со експерти (менторот) од UN WOMEN за родови статистики**

Во партнерство со UN WOMEN, КЕМ планирани се обуки и состаноци за родово буџетирање и родово поделени статистики со интерсекторската група и со советниците.

При изготвувањето на програмите од секторите и годишниот извештај на секторите, членовите на интерсекторската група ќе бидат обучени да ги вметнат родовите статистички податоци во истите.

**IV.** **Поддршка на згрижувачки семејства и на еднородителски семејства**

Во Општина Центар – Скопје постојат семејства кои згрижуваат деца-штитеници од Заводот во Демир Капија и деца без родители. Меѓу нив има и деца со посебни потреби. Тие се со отежнато движење или воопшто не можат да се движат и истите користат пелени и други посебни средства за нормално функционирање. Токму затоа Општината ќе им излезе во пресрет со помош на дел од нивните потреби: со обезбедување на продукти (облека, обувки, средства за хигиена и друго).

**V. Пристапна рампа за лица со инвалидитет**

Иницијативата е од КЕМ додека реализацијата ќе се одвива преку Програмата за комунални работи на Општина Центар – Скопје за 2024 година. Согласно член 6 од Закон за спречување и заштита од дискриминација: ,,Oва ги опфаќа сите форми на дискриминација вклучително и оневозможување на пристапност и достапност на инфраструкурата, добрата и услугите.’’

**АКЦИОНЕН ПЛАН**

**за работа на Комисијата за еднакви можности**

**на жените и мажите - КЕМ за 2024 година**

**Oпштина**

Општина Центар-Скопје го зафаќа строгото централно подрачје на градот Скопје. Всушност, таа е седиште на најголем број установи што имаат административен, политички, образовен, културен и трговски карактер, но и на станбен дел што е најгусто населен во цела земја. Овде се наоѓаат: Собранието и Владата на Република Македонија со најголемиот број министерства, Собранието на Град Скопје, дел од Универзитетот „Св. Кирил и Методиј“, Народната и универзитетска библиотека „Св. Климент Охридски“, црквата „Св. Спас“, старата скопска тврдина Кале, Градскиот трговски центар, Градскиот парк итн.

Општината се протега на 8 км2. Се наоѓа на просечна надморска висина од 320 м.

Според пописот на населението од 2021 година, вкупниот број жители изнесува 43.893

Според полот, 20.389 или 46,8% се машки, а 23.504 или 53,2% се женски.

Во однос на националната структура, 33.731l лица или 76,8% се Македонци, 2.037 лица или 4,6% се Срби 1.100 лица или 2,5% се Албанци, 548 лица или 1,2% се Турци, 622 лица или 1,4% се Роми, 459 лица или 1% се Власи, , 108 лица или 0,2% се Бошњаци и 1.099 лица или 2,5% се други.(податоците се од последниот попис од 2021 година)

Во 2022 година има 480 живородени деца (заклучно со третиот квартал на Заводот за статистика на РМ).

Општинската администрација има вкупно вработени-142 и Градоначалник, Вработени преку Агенција за привремено вработени 34, Жени: вкупно 87,Редовни 66,Апв 21 и Мажи : вкупно 55,Редовни 42,Апв 13

Претседателот на Советот нa Општината е жена.

Општината има осум основни училишта,со 4.845 ученици, (2.387 женски и 2.458 машки), вработени: 468 (406 жени и 62 мажи).

Во Општината има три детски градинки со повеќе клонови каде што се згрижени 1931деца (939 жански деца и 992 машки деца), вработени 292 лица (274 жени и 18 мажи).

ЈП „Паркинзи“ на Општина Центар-Скопје има вработени 112 од кои 32 жени и 80 мажи

 вработени преку АПВ жени 8 и 15 мажи,хигиена жени 23 и 84 мажи.

**Вовед**

Со одлука на Советот на Општина Центар-Скопје се именувани се 5 членови на КЕМ од ново избраните членови на Советот на Општина Центар-Скопје во мандатниот период 2021-2025 година.

Координаторот и заменик координаторот за еднакви можности на жените и мажите секоја година изготвуваат Програма, Акциски план за наредна година, и годишен извештај за претходната година.

**Приоритетни области на работа**

* Обука за раководење и менаџирање со финансии вo Oпштинските основни училишта и Детските градинки на Општина Центар - Скопје;
* Трибини за сексуално здравје;
* Одржување на обуки и состаноци со советниците и со интерсекторска група со експерти (менторот) од UN WOMEN;
* Поддршка на згрижувачки семејства и на еднородителски семејства;
* Пристапна рампа за лица со инвалидитет (лобирање)

**Дефинирање на целите**

**Општа цел**

* Воспоставување на еднакви можности на жените и мажите во политичката, економската, социјалната, образовната, културната, здравствената, граѓанската и во која било друга област од општествениот живот.
* Воспоставувањето на еднакви можности е грижа на целото општество, односно на сите субјекти на јавниот и на приватниот сектор што претставува отстранување на пречките и создавање услови за остварување на целосна еднаквост меѓу жените и мажите.

 **Посебни цели**

* да промовира и да поддржува пристап што води сметка за родовата димензија и за чувствителноста во процесот на донесување одлуки;
* да влијае врз прогресот на родовата еднаквост и антидискриминацијата во локалната заедница и пошироко;
* да ги поттикнува еднаквите можности на жените и мажите за учество на жената во јавниот и во политичкиот живот на заедницата, како значаен аспект за развој на граѓанското општество;
* да создава институционални услови за промоција и за развивање на правата на жените и на човековите права, како и нивно вклучување во активностите за развој на заедницата во сите сфери од општествениот живот.

**Задачи**

Вклучување на родовата перспектива во процесот на проценување на импликациите за жените и мажите во секоја планирана акција, вклучително и легислативата, политиките и програмите, во секоја област и на сите нивоа.

Лицата од двата пола да станат интегрален дел од дизајнот, имплементацијата, мониторингот и евалуацијата на политиките и на програмите на сите политички, економски и социјални сфери на локалното живеење.

**Активности**

КЕМ и координаторот и заменик координаторот со вклучување на експерти и специјалисти од области за кои се предвидуваат активноститепланираат во текот на 2023 година да ги преземат следниве активности: организирање на обуки, информирање на граѓаните и промовирање преку електронските медиумите на сите активности што ќе се преземат.

Активностите ќе се реализираат Носители:Локалната самоуправа, координаторот и заменик координаторот, КЕМ во соработка со соодветни институции што работат на таа проблематика.

Општина Центар-Скопје треба да обезбеди средства за реализација на горенаведените активности и да ги предвиди во Буџетот на Општината за 2024 година.

**Табела со цели, задачи и показатели**

**Цел I: Обука за раководење и менаџирање со финансии**

|  |  |  |  |
| --- | --- | --- | --- |
| **ПРОБЛЕМ** | **ЦЕЛИ** | **ЗАДАЧИ** | **ПОКАЗАТЕЛИ** |
| Недостиг на финансии за раководењето на институцијата |  Помош на раководниот кадар за самофинансирање | Организирање на обука на раководниот кадар на ООУ и градинките | Самофинансирање на ООУ и градинки за поуспешна работа |

Средствата за реализација на оваа цел изнесуваат 20.000.00 денари.

**ЦЕЛ II Трибини за женско здравје**

|  |  |  |  |
| --- | --- | --- | --- |
| **ПРОБЛЕМ** | **ЦЕЛИ** | **ЗАДАЧИ** | **ПОКАЗАТЕЛИ** |
| Основните училишта немаат предмет по сексуално образование |  Класни раководители на 8 и 9 оделение | Организирање на трибина на за сексуално здравје на учениците | Здрава и сексуално образувана младина |

Средствата за реализација на оваа цел изнесуваат 20.000.00 денари.

**Цел III: Обука и состаноци со експерти за родова рамнправност на UN WOMEN**

|  |  |  |  |
| --- | --- | --- | --- |
| **ПРОБЛЕМ** | **ЦЕЛИ** | **ЗАДАЧИ** | **ПОКАЗАТЕЛИ** |
| Годишните програми и извештаи немаат родова статистика | Секторите и советниците при изготвување на програмите и годишните извештаи да ги имаат родовите показатели  | Организирање на обуки состаноци на интерсекторската комисија и советниците со експерти од UN WOMEN | Програми и годишни извештаи со родови статистики.  |

**Цел IV: Поддршка на згрижувачки семејства и на еднородителски семејства;**

|  |  |  |  |
| --- | --- | --- | --- |
| **ПРОБЛЕМ** | **ЦЕЛИ** | **ЗАДАЧИ** | **ПОКАЗАТЕЛИ** |
| Потреба за подршка на згрижувачките семејства | Згрижувачки семејства и еднородителските семјства да добијат материјална подршка за децата | Да се обезбедат хигиенски средства и облека за децата | Помош за згрижувачките семејства и на еднородителските семејства |

Средствата за реализација на оваа цел изнесуваат 60.000.00 денари

Вкупниот буџет за Програмата и Акциониот план на КЕМ за 2024 година изнесува 100.000,00 денари и истиот ќе биде реализиран од Буџетот на Општина Центар-Скопје.

Бр. 08-5640/50 Совет на Општина Центар-Скопје

28.12.2023 година Претседавач

С к о п ј е Виолета Велковска